גשר על השיניים
יש לרותי זוג צמות; וחיוך עם שתי גומות; ושיניים קידמיות,; שהחוצה קצת יוצאות.; אימא כלל לא מתרגשת; לרופא מיד ניגשת; הרופא בודק, בודק; ואחר כך הוא פוסק:; "הילדה זקוקה לגשר!"; איזה גשר? מה הפשר?; יש לי פה ולא נהר...; אבל אמא מחייכת:; שהפה יהיה ישר..."; יש לרותי זוג צמות; וחיוך עם שתי גומות,; וגישרון דקיק דקיק; בשיניה מחזיק.; לבית ספר היא ניגשת,; קצת חוששת, מתביישת,; מה יגידו לה עתה; חבריה לכיתה,; כשיראו אותה עם גשר?; "איזה גשר? מה הפשר?; יש לך פה ולא נהר..."; סחה רותי מחייכת:; "זו רק קשת של מתכת; שהפה יהיה ישר..."; יש לרותי זוג צמות; וחיוך עם שתי גומות,; ולגשר הקטן; התרגלו כולם מזמן.; ואם מישהי שואלת; חדשה, או מבולבלת,; מה יש לך על הפנים?; בכיתה כולם עונים; מקהלה גדולה, רועשת:; מי בכלל ראה רופא?"; סחה רותי מחייכת:; "זו רק קשת של מתכת,; זהו סתם... קישוט לפה".; 